OpenLLM-France/wikimedia huggingface dataset:
# Picota Alta (Cellers)

La Picota Alta és una prominència de 717,4 metres d'altitud situat en el terme municipal de Castell de Mur, dins de l'antic municipi de Guàrdia de Tremp, al Pallars Jussà. És a l'àmbit del poble de Cellers.
Està situada a la part baixa, septentrional, del Bosc de Guàrdia, al nord-oest de la Serra de les Raconades i a la dreta del barranc de la Mata Negra. Tot plegat pertany als vessant del nord del Montsec d'Ares.

## Enllaços externs

* Institut Cartogràfic de Catalunya; cal fer un pas d'aproximació
# Charlotte Bühler

Charlotte Bühler (Berlín, 20 de desembre de 1893 - Stuttgart, 3 de febrer de 1974), de nom de soltera Malachowski, va ser una psicòloga i pedagoga alemanya. Va estudiar a la Universitat de Berlín i la Universitat de Friburg i el 1918 va doctorar-se a la Universitat de Múnic. Va començar a treballar amb el que seria el seu marit, Karl Bühler, i va destacar-se en els camps de la psicologia infantil i juvenil, al mateix temps que treballava en una habilitació que li va permetre exercir de professora universitària a Saxònia.
Arran de l'annexió nazi d'Àustria, va haver d'exiliar-se amb la seva família als Estats Units, després d'un breu període com a professora a la Universitat d'Oslo. Va aconseguir la nacionalitat americana i va treballar a Minneapolis i posteriorment a Los Angeles abans de jubilar-se.
Va viure els darrers anys de la seva vida a Stuttgart amb els seus fills, on va morir a l'edat de 80 anys.

## Obres destacades

* Das Märchen und die Phantasie des Kindes (‘La rondalla i la fantasia de l'infant’, 1918)
* Das Seelenleben des Jugendlichen (‘La vida anímica de l'adolescent’, 1922)
* Kindheit und Jugend (‘Infantesa i joventut’, 1928)
* Kleinkindertests (‘Tests per a la primera infància’, 1932)
* Der menschliche Lebenslauf als Psycologisches Problem (‘El curs de la vida humana com a problema psicològic’, 1933)
* Psychologie im Leben unserer Zeit (‘La psicologia en la vida del nostre temps', 1962)
* Lebenslauf und Lebensziel (‘Antecedents personals i objectiu de la vida’, 1969)

## Referències

* ↑ «Charlotte Bühler». Gran Enciclopèdia Catalana. Barcelona: Grup Enciclopèdia Catalana.
# Jessica Grieco

Jessica Grieco (Allentown, Pennsilvània, 10 d'agost de 1973) va ser una ciclista nord-americana. Va competir tant en carretera com en pista, guanyat una medalla al Campionat del món de Puntuació.

## Palmarès en ruta

* 1988
** 1a al Fitchburg Longsjo Classic
* 1990
** Vencedora d'una etapa al Tour de Toona
* 1995
** 1a al Tour de Somerville
** Vencedora d'una etapa al Fitchburg Longsjo Classic
* 1995
** 1a al Tour de Somerville

## Palmarès en pista

* 1991
** Campiona del món júnior en Persecució
* 1995
** Campiona dels Estats Units en Puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Platja de l'Arquitecte

La platja de l'Arquitecte és una platja urbana del municipi de l'Ampolla (Baix Ebre), situada a tocar del passeig marítim i del Club Nàutic de l'Ampolla. Està limitada a llevant pel Port de l'Ampolla i a ponent per unes roques que la separen de la platja dels Pinets. Té una longitud de 197 metres i una amplada mitjana de 12 metres, formada per còdols. S'hi accedeix per una rampa i unes escales des del passeig marítim.

## Referències

* ↑ «Fitxes Classificació - Departament de Territori». Generalitat de Catalunya, Departament de Territori i Sostenibilitat.
* ↑ «Les platges de l’Ampolla, paradís de tons blaus i aroma a mar». Ampolla Turisme.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Milloren l’accés a les platges de l’Arquitecte i dels Pinets de l’Ampolla». Ebre Digital, 26-06-2018.
# Puerto Rico Islanders FC

El Puerto Rico Islanders FC fou un club porto-riqueny de futbol de la ciutat de Bayamón.
Va jugar a diverses lligues entre 2004 i 2012, com la North American Soccer League II (NASL).
El 1995, un club anomenat Puerto Rico Islanders ingressà a la USISL, avui United Soccer Leagues (USL). Poc després es traslladà a Houston, Texas esdevenint Houston Force.
El 2003 tornà a néixer el club, que ingressà a la A-League el 2004. L'any 2012 ingressà a la North American Soccer League II, fins a la seva desaparició el 2014.

## Evolució de l'uniforme

| 2004–05 | 2006 | 2007 | 2008 | 2009 | 2011–12 |

## Palmarès

* USSF D2 Pro League
** 2010
* USL First Division Commissioner's Cup
** 2008
* Ponce De Leon Cup
** 2006, 2007, 2009, 2011
* Bayamón Cup
** 2012
* Campionat de clubs de la CFU:
** 2010, 2011

## Referències

* ↑ «Huston Dynamo: History of Soccer in Houston». Houston Dynamo. Arxivat de l'original el 24 juliol 2008. [Consulta: 16 juliol 2008].
* ↑ «United Soccer Leagues Statistical History, Part 2 (1994–1996)». USA Soccer History Archives. Arxivat de l'original el 21 de novembre 2008. [Consulta: 26 juliol 2008].
* ↑ «Islanders Coach Finally Gets His Big Chance; Serralta Elected Soccer Federation President». PUERTO RICO HERALD, 23-04-2004. [Consulta: 26 juliol 2008].
* ↑ «Mayaguez Has Much To Gain From Hosting 2010 CAC Games; Islanders Bring In The Other Maradona». PUERTO RICO HERALD, 14-05-2004. [Consulta: 26 juliol 2008].
* ↑ http://www.indyweek.com/triangleoffense/archives/2012/12/21/puerto-rico-islanders-will-not-compete-in-spring-season-of-nasls-2013-split-regular-season Arxivat 2014-02-09 a Wayback Machine.
* ↑ Esteban Pagán Rivera. «Tambalea el futuro de los Islanders» (en castellà). Primera Hora, 19-08-2013. [Consulta: 26 agost 2013].
* ↑ «Caribbean Club Championships». RSSSF. [Consulta: 9 febrer 2019].
# Mortalitat catastròfica

Mortalitat catastròfica és el nom amb el qual en la demografia es coneix el tipus de mortalitat anual que difereix de la mortalitat habitual, com a conseqüència d'algun esdeveniment que eleva de forma puntual la taxa de mortalitat.
Aquests esdeveniments han d'ésser d'alguna manera extraordinaris i sobtats, com ho poden ser una guerra, una epidèmia o una fam.
La mortalitat catastròfica acostuma a ser característica de l'Antic règim demogràfic, i la seva repetició periòdica al llarg d'una sèrie secular d'anys de comportament demogràfic habitual (taxes elevades de natalitat i mortalitat), elimina el creixement natural que s'haguera produït, en compliment de l'anomenada trampa malthusiana, donat que s'explica que és el mateix creixement de la població el que pressiona el medi natural i social fins a provocar les catàstrofes
Entre els exemples que la historiografia ha estudiat es troben les crisis seculars del segle xiv o XVII.
L'edat contemporània elimina la major part de les conseqüències demogràfiques de les fams i les epidèmies (però no de les guerres), malgrat que hi ha excepcions, com l'anomenada grip espanyola de 1917 (més mortífera que la simultània Primera Guerra Mundial).
# Estadi de Suez

L'Estadi de Suez (àrab: ملعب السويس, Malʿab as-Suways) és un estadi esportiu de la ciutat de Suez, a Egipte.
És la seu dels clubs Asmant El-Suweis i Petrojet SC. Té una capacitat per a 27.000 espectadors. Va ser inaugurat l'any 1990. Va ser seu de la Copa d'Àfrica de Nacions 2019.

## Referències

* ↑ «Archived copy». Arxivat de l'original el 2016-06-22. [Consulta: 7 juny 2016].
* ↑ «African Nations Cup 2019» (en anglès). The Rec.Sport.Soccer Statistics Foundation, 03-10-2013. [Consulta: 27 febrer 2022].
# Jessica Hausner

Jessica Hausner (Viena, 6 d'octubre de 1972) és una directora de cinema i guionista austríaca.
Va començar a destacar internacionalment el 2001 quan la seva pel·lícula Lovely Rita, el retrat d’una jove que se sent confinada per les restriccions familiars, es va projectar a la secció Un Certain Regard del Festival de Canes de 2001. Tres anys després va tornar a projectar un film al Festival de Canes amb la pel·lícula Hotel. La seva pel·lícula Amour Fou, del 2014, va ser seleccionada per competir a la Un Certain Regard al Festival de Canes de 2014.
Jessica Hausner és filla del pintor vienès Rudolf Hausner, germana de la dissenyadora de vestuari Tanja Hausner i germanastra de l'escenògrafa i pintora Xenia Hausner. Va estudiar a la Filmacademy Vienna. Amb els companys de direcció Barbara Albert i Antonin Svoboda i el director de fotografia Martin Gschlacht, va fundar el 1999 la productora de cinema vienesa coop99. Va ser nomenada membre de l'Acadèmia de les Arts i les Ciències Cinematogràfiques el 2017.
El 2002 va ser membre del jurat del 24è Festival Internacional de Cinema de Moscou. El 2016 va formar part del jurat de la Un Certain Regard del Festival de Canes de 2016.

## Filmografia

* Flora (curtmetratge, 1995)
* Inter-View (1999)
* Lovely Rita (2001)
* Hotel (2004)
* Sleeper (2005)
* Toast (2006)
* Reclaim Your Brain (2007)
* Lourdes (2009)
* Amour Fou (2014)
* Little Joe (2019)

## Referències

* ↑ «Festival de Cannes: Lovely Rita» (en anglès). festival-cannes.com. [Consulta: 22 octubre 2009].
* ↑ «Festival de Cannes: Hotel» (en anglès). festival-cannes.com. [Consulta: 1r desembre 2009].
* ↑ «2014 Official Selection». Cannes. [Consulta: 17 abril 2014].
* ↑ «Academy Invites Record 774 New Members: 39 Percent Female and 30 Percent People of Color» (en anglès). The Hollywood Reporter. [Consulta: 5 març 2019].
* ↑ «24th Moscow International Film Festival (2002)» (en anglès). MIFF. Arxivat de l'original el 28 març 2013. [Consulta: 30 març 2013].
* ↑ «Un Certain Regard Jury 2016» (en anglès). Cannes Film Festival, 28-04-2016. Arxivat de l'original el 1 maig 2016. [Consulta: 28 abril 2016].
* ↑ «Flora (C) (1995)» (en castellà). [Consulta: 21 març 2021].
* ↑ «Flora», 27-06-2001. [Consulta: 21 març 2021].
* ↑ «Inter-View», 27-06-2001. [Consulta: 21 març 2021].
* ↑ «Lovely Rita (2001)» (en castellà). [Consulta: 21 març 2021].
* ↑ «Hotel (2004)» (en castellà). [Consulta: 21 març 2021].
* ↑ «Sleeper (Schläfer)» (en anglès). [Consulta: 21 març 2021].
* ↑ «Toast (2006)» (en castellà). [Consulta: 21 març 2021].
* ↑ «Reclaim Your Brain» (en anglès americà). [Consulta: 21 març 2021].
* ↑ «Lourdes (2009)» (en castellà). [Consulta: 21 març 2021].
* ↑ «Amour Fou (2014)» (en castellà). [Consulta: 21 març 2021].
* ↑ «Little Joe (2019)» (en castellà). [Consulta: 21 març 2021].

## Enllaços externs

* coop99, productora de Jessica Hausner Arxivat 2021-03-06 a Wayback Machine.
# Pilots Continus

Els pilots continus són un tipus de pilots que s'introdueixen de forma contínua a un senyal amb modulació COFDM i que permeten d'obtenir informació sobre l'estat de la transmissió. Aquests pilots es distribueixen a cada símbol del senyal, excepte pel primer i segon símbol i el símbol de tancament de trama si existeix, mitjançant un patró de portadores. Aquests, amb el valor de la FFT, són els que decidiran els índexs de la portadora on hi haurà pilot continu i el nombre de pilots que hi haurà. Aquests pilots s'envien a una potència superior a la potència de la resta del senyal per a millorar la relació senyal-soroll (SNR), millorant així l'estimació sobre l'efecte del canal sobre el nostre senyal.
En un senyal transmès amb l'estàndard DVB-T el total de pilots continus és del 2,6% del total, mentre que l'estàndard DVB-T2 és del 0,35% del total.

## Patrons de portadora

Els pilots continus, com ja hem explicat, es distribueixen mitjançant un patró de portadores definit per als pilots dispersos.

## Característiques dels pilots dispersos
### Posició i nombre dels pilots continus

Per a saber la posició i la distribució dels pilots continus s'utilitzen diversos grups de pilots continus. Per a cada grup, hi ha una distribució diferent de posicions depenent del patró de pilots utilitzat per a distribuir els pilots dispersos.
Els patrons que formen cada grup els podem veure a l'annex G (pàgina 160) de les especificacions sbre DVB presentat a la secció d'enllaços externs.

### Amplitud dels pilots continus

Com en el cas dels pilots dispersos, l'amplitud dels pilots continus s'envia a una potència superior (boost) a la de la resta del senyal. Això ho fem per a millorar la relació senyal-soroll (SNR), i poder estimar millor la influència del canal sobre el nostre senyal.
En qualsevol cas, si coincideix un pilot dispers amb un pilot continu, el valor de l'amplitud que predomina és el del pilot dispers.

## Vegeu també

* DVB
* DVB-T
* DVB-T2
* Pilots dispersos
* Patró de Portadores Pilot

## Enllaços externs

* Manual de DVB-T2. Arxivat 2009-11-28 a Wayback Machine.
* Manual de DVB amb especificacions (annex G, grups de pilots continus).
* Manual DVB.
# Ratpenat de dit gros de Java

El ratpenat de dit gros de Java (Glischropus javanus) és una espècie de voliac pertanyent a la família dels vespertiliònids.

## Hàbitat

Viu als boscos humits de clima tropical i subtropical de les terres baixes.

## Distribució geogràfica

És un endemisme de l'oest de l'illa de Java (Indonèsia).

## Estat de conservació

No es coneixen les amenaces a aquesta espècie, però la possible pèrdua del seu hàbitat a les regions de les terres baixes en podria ser una.

## Costums

És probable que visqui en colònies petites.

## Referències

* ↑ The Taxonomicon (anglès)
* 1 2 3 4 Görföl, T; Hutson, A.M; Sinaga, U; Suyanto, A; Kingston, T.; Csorba, G. (2016). "Glischropus javanus." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 5 abril 2023]
* ↑ Encyclopedia of Life (anglès)
* ↑ Mammal Species of the World (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Corbet, G.B. & Hill, J.E., 1991. A World List of Mammalian Species. Tercera edició. Natural History Museum Publications & Oxford University Press, Londres i Oxford: v-viii, 1-243.
* Corbet, G. B. i Hill, J. E., 1992. Mammals of the Indo-Malayan Region: A Systematic Review. Oxford University Press, Oxford, la Gran Bretanya.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
* Hilton-Taylor, C., 2000. 2000 IUCN Red List of Threatened Species. IUCN, Gland, Suïssa i Cambridge, la Gran Bretanya.
* IUCN Conservation Monitoring Centre, 1988. 1988 IUCN Red List of Threatened Animals. UICN, Gland, Suïssa i Cambridge, la Gran Bretanya.
* UICN, 1990. Llista Vermella d'Animals Amenaçats de la UICN 1990. UICN, Gland, Suïssa i Cambridge, la Gran Bretanya.
* Koopman, K.F., 1993. Order Chiroptera. A: Wilson, D.E. i Reeder, D.M. (eds.) Mammal Species of the World. Segona edició. Smithsonian Institution Press, Washington DC i Londres: 137-241.
* Menu, H., 1987. Morphotypes dentaires actuels et fossiles des chiroptères. Palaeovertebrata 17: 77-150.
* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.

## Enllaços externs

* BioLib (anglès)
* Western Java montane rain forests (anglès)
* Animal Info - Endangered Animals (anglès)
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Espeusip

Espeusip (grec antic: Σπεύσιππος, llatí: Speusippus; entre els anys 393 aC i 339 aC) va ser un filòsof grec deixeble de Plató, nadiu d'Atenes i fill d'Eurimedó i Potona, la germana de Plató.
Va néixer i va morir a Atenes. No se'n sap res de la seva vida fins que va entrar a l'Acadèmia platònica l'any 387 aC i va acompanyar al seu oncle Plató en el tercer viatge que aquest va fer a la cort de Siracusa durant l'any 361 aC. Allí va desenvolupar força habilitat i prudència especialment en les relacions amb Dió de Siracusa. La seva vàlua moral va ser reconeguda fins i tot per Timó de Fliunt, que criticava tots els filòsofs contemporanis seus i més antics. A la mort de Plató, ocorreguda l'any 347 aC, el va succeir com a escolarca de l'Acadèmia fins que, greument malalt, es va provocar la seva pròpia mort. Va ser succeït per Xenòcrates de Calcedònia, imposat pel mateix Espeusip, en detriment de la candidatura d'Heraclides Pòntic.
La seva filosofia ens és poc coneguda, ja que, de manera directa, només han arribat uns pocs fragments de les seves obres. Però la coneixem, de manera indirecta, a través de la crítica que li fa Aristòtil en la seva obra Metafísica. Espeusip hauria continuat la polèmica que Plató va tenir amb Aristip de Cirene, discutint les seves opinions hedonístiques, i hauria desenvolupat diverses teories sobre legislació, justícia i vida ciutadana.
Segons sembla Espeusip també va criticar la teoria de les idees del seu mestre, a les que va proposar substituir pels nombres, entesos com a entitats separades de l'experiència. D'aquesta manera, continuava sustentant una tesi bàsica del platonisme: l'existència d'essències separades, fora del món sensible, i aquest mateix món sensible. Segons ell, els nombres posseeixen dos principis: allò U i allò múltiple, que és el principi de la divisió material. S'ha assenyalat la influència d'aquesta tesi en la formulació del posterior neoplatonisme. La seva concepció ètica era contrària a l'hedonisme que defensava Èudox de Cnidos al si mateix de l'Acadèmia. En general es considera que va desenvolupar les idees de justícia i ciutadania i els principis fonamental de legislació.
Segons Diògenes Laerci, l'únic que ha conservat alguna notícia dels seus escrits, mencionant-ne els títols, entre les seves obres destacaven: Sobre la riquesa, Sobre el plaer, Sobre la justícia, Sobre l'ànima i Sobre els Déus. D'alguns dels títols que menciona Diògenes Laerci se'n pot deduir el contingut, però d'altres no. El mencionen també breument Ateneu i Tertul·lià.

## Referències

* ↑ [https://quod.lib.umich.edu/m/moa/acl3129.0003.001/901?page=root;rgn=full+text;size=100;view=image;q1=SpeusippusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 893-895. ]
# Hermàgores

Hermàgores és el nom dels següents personatges:
* Hermàgores de Temnos, retòric grec
* Hermàgores Carió, retòric grec
* Hermàgores d'Amfípolis filòsof estoic grec
# Club Lawn Tennis de la Exposición

El Club Lawn Tennis de la Exposición fou un club de futbol peruà de la ciutat de Lima.

## Història

Va ser fundat el 27 de juny de 1884, per immigrants anglesos, presidit per Juan Gallagher, com a Lawn Tennis Lima, el 18 de setembre de 1904, com a Lawn Tennis de la Exposición. Participà per primer cop a la lliga peruana el 1927, guanyant la segona divisió, assolint l'ascens a primera. Tornà a ser campió de segona el 1929. El 1931 tornà a descendir i mai més tornà a primera divisió.

## Palmarès

* Segona divisió peruana de futbol:
** 1927, 1929

## Referències

* ↑ ; Carlos Manuel Nieto Tarazona«Peru - Foundation Dates of Clubs». RSSSF, 14-03-2013. [Consulta: 16 març 2015].
* ↑ Historia Fútbol Peruano Arxivat 2013-10-16 a Wayback Machine. pucp.edu.pe
* 1 2 3 Equipos con raíces Inmigrantes dechalaca.com
* ↑ Estadísticas 1930 - 1931 rsssf
# Jesse Spencer

Jesse Spencer (Melbourne, 12 de febrer de 1979) és un actor australià. El seu paper més conegut és el del doctor Robert Chase a la sèrie televisiva House, MD.

## Biografia

Nascut el 12 de febrer de 1979 a Melbourne (Austràlia), és fill del doctor Rodney i de Robyn Spencer, fundadors del partit polític australià Australians Against Further Immigration.
El seu debut com a actor, que el feu famós a Austràlia i al Regne Unit, fou a la sèrie Neighbours (coneguda a Catalunya com Veïns) juntament amb Jason Donovan i Kylie Minogue.
Després d'altres col·laboracions en diferents pel·lícules, l'èxit als EUA li arribà amb el paper del Dr. Chase a la sèrie House, MD. Posteriorment, mentre compartia rodatge a Flourish amb la seva companya a House Jennifer Morrison, van anunciar el seu compromís, però el van cancel·lar l'agost de 2007.

## Filmografia

* House, MD (TV) (2004)
* Swimming Upstream (2003)
* Uptown Girls (2003)
* Death in Holy Orders (2003)
* Los Robinsons de los Mares del Sur (2002)
* Winning London (2001)
* Lorna Doone (TV) (2000)

## Referències

* ↑ Jordan, Julie «House Costars Call Off Engagement». , 15-08-2007.
# Plaça Major d'Aiguafreda

La Plaça Major d'Aiguafreda és una plaça pública del municipi d'Aiguafreda (Vallès Oriental). Les cases històriques que l'envolten formen part, en el seu conjunt, de l'Inventari del Patrimoni Arquitectònic de Catalunya.

## Descripció

A la plaça hi ha un conjunt de cases conservades des dels segles XVII i XVIII. S'han reformat, però encara queda alguna finestra i portals dovellats o bé amb llindes en les quals hi ha explicitats el nom del morador primitiu, la data de la casa i els instruments de treball que utilitzava. Pel que fa a les cases realitzades durant aquest segle i el segle passat, s'ha respectat la tipologia tradicional. Són cases de planta baixa i dos o tres pisos, entre mitgeres i amb teulada a dues vessants. Tenen finestra de traceria més aviat senzilla, rematada per un arc conopial. Presenten decoració floral als muntants i a banda i banda de l'arc.

## Història

Aquesta plaça fou el primer que es va edificar al pla de "Les Ferreries". Actualment en resten pocs testimonis perquè els edificis s'han reformat. Destaca una finestra que pertany a una de les primeres cases que es construïren a Aiguafreda. Amb la construcció d'una capella l'any 1675 s'inicià en aquest indret la formació del nucli urbà, el qual anys després s'independitzà de la parròquia mare d'Aiguafreda de Dalt. En aquest segle es va enderrocar l'església i fou substituïda per l'actual.

## Referències

* 1 2 3 4 5 «Plaça Major d'Aiguafreda». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Ratpenat de cua de rata petit

El ratpenat de cua de rata petit (Rhinopoma hardwickei) és una espècie de ratpenat de la família dels rinopomàtids que es troba a Algèria, Afganistan, Bangladesh, Burkina Faso, el Txad, Djibouti, Egipte, Eritrea, Etiòpia, l'Índia, l'Iran, l'Iraq, Israel, Jordània, Kenya, Kuwait, Líbia, Mali, Mauritània, Marroc, Myanmar, el Nepal, el Níger, Nigèria, Oman, el Pakistan, Aràbia Saudita, Somàlia, el Sudan, Tailàndia, Tunísia, Sàhara Occidental i el Iemen.

## Subespècies

* Rhinopoma hardwickei arabium
* Rhinopoma hardwickei cystops
* Rhinopoma hardwickei hardwickii
* Rhinopoma hardwickei sondaicum

## Hàbitat

Viu en coves i a deserts càlids.

## Referències

* ↑ Monadjem, A; Aulagnier, S; Palmeirim, J.; Benda, P. (2017). "Rhinopoma hardwickii." 2017 Llista Vermella de la UICN. Unió Internacional per a la Conservació de la Natura, edició 2017. [Consulta: 5 abril 2023]
* ↑ Distribució (anglès)
# Murades d'Eivissa

La murada o muralla d'Eivissa es troba en un turó que ha estat el lloc d'assentament de diversos pobles que han ocupat Eivissa.
La necessitat de protegir els seus habitants feu necessari la creació d'unes muralles, que al llarg dels temps, s'ampliaren i s'adaptaren als avenços bèl·lics.
# FDN

FDN té els següents significats:
* Federació Democràtica Nacionalista, partit polític històric de Catalunya
* Força de Defensa Nacional, milícia popular de Síria
* Força Democràtica Nicaragüenca, grup dels Contras de Nicaragua
* Front Democràtic Nacional (Perú), coalició política històrica de Perú
* Front Democràtic Nacional (Mèxic), coalició política de Mèxic